**Budapest Főváros VIII. kerület Józsefvárosi Polgármesteri Hivatal**

a "Közszolgálati tisztviselőkről szóló" 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal
Hatósági Ügyosztály Építésügyi Iroda

közútkezelői és építésügyi hatósági ügyintéző**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1082 Budapest, Baross utca 63-67.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

A 29/2012. (III. 7.) Korm. rendelet 1. számú melléklet I.12. pontjában foglaltak szerint ”közlekedési és vízügyi igazgatási feladatok”, illetve 4. pontjában foglaltak szerint „építésügyi igazgatási feladatok (hatósági) munkakörben”

**A munkakörhöz tartozó főbb tevékenységi körök:**

Közútkezelőként:

* a hatályos jogszabályok alapján az önkormányzat kezelésében levő közúthálózat útkezelői feladatainak ellátása,
* közreműködés a VIII. kerületet érintő fővárosi kezelésű közterületek vonatkozásában, valamint a szakhatóságok által kezdeményezett eljárásokban
* az útfenntartás, a forgalomtechnika és a forgalomszabályozás ügyeinek felügyelete
* közútkezelői hozzájárulás előkészítése
* a közutakon út- közműépítési munkálatok és burkolatbontások, illetve azok helyreállításának és az útkezelői hozzájárulásban foglaltak betartásának ellenőrzése

Építésügyi hatósági ügyintézőként:

* első fokú általános építésügyi hatósági feladatok ellátása a hatályos jogszabályok alapján:
* építési-, összevont-, fennmaradási -, használatbavételi-, bontási engedélyezési eljárás ÉTDR rendszerben, helyszíni szemle megtartásával, szakhatóságok megkeresésével,
* engedély hatályának meghosszabbítása, jogutódlás tudomásulvétele, használatbavétel tudomásulvétele, országos építési követelményektől való eltérés engedélyezése,
* jogszabályban meghatározott esetekben hatósági bizonyítvány kiállítása és építésügyi hatósági szolgáltatás nyújtása
* engedélyezési eljárással összefüggésben az építési tevékenység jogszerűségének ellenőrzése
* engedélytől eltérően épített építmény fennmaradásának engedélyezésekor építési bírság kiszabása
* közvetlen életveszély esetén azonnali ideiglenes intézkedés megtétele
* közreműködés építésügyi szakhatóságként más hatóságok engedélyezési ügyeiben.

**Jogállás, illetmény és juttatások:**

A jogállásra, az illetmény megállapítására és a juttatásokra a "Közszolgálati tisztviselők jogállásáról szóló" 2011. évi CXCIX. törvény, valamint a(z) vonatkozó helyi rendelet, és a Közszolgálati Szabályzat rendelkezései az irányadók.

**Pályázati feltételek:**

 Magyar állampolgárság,

 Cselekvőképesség,

 Büntetlen előélet,

 Egyetem, egyetemi vagy főiskolai szintű építészmérnöki vagy építőmérnöki (magasépítő területen szerkezetépítő szakirány) szakképzettség, főiskolai szintű magasépítő üzemmérnöki szakképzettség

 Felhasználói szintű MS Office (irodai alkalmazások),

 Vagyonnyilatkozat tételi eljárás lefolytatása,

**A pályázat elbírálásánál előnyt jelent:**

* további egyetemi vagy főiskolai szintű közlekedésmérnök, vagy építőmérnök (vízellátási és csatornázási, vízellátási) szakképzettség
* hasonló munkakörben szerzett tapasztalat
* közigazgatási alapvizsga, szakvizsga, építésügyi vizsga
* közlekedési szakterületen műszaki ellenőri tevékenység

**A pályázat részeként benyújtandó iratok, igazolások:**

* három hónapnál nem régebbi erkölcsi bizonyítvány
* a 45/2012. (III. 20.) Korm. rendelet 1. melléklete szerinti részletes szakmai önéletrajz, mely tartalmazza: a jelentkező legfontosabb személyi adatait, eddigi munkaköreinek, tevékenységének leírását; jelenlegi munkakörét, beosztását
* a képesítést igazoló dokumentumok másolata

**A munkakör betölthetőségének időpontja:**

A munkakör 2015. január 1. napjától betölthető.

**A pályázat benyújtásának határideje:** 2014. november 31.

A pályázati kiírással kapcsolatosan további információt Bedő Klára építésügyi irodavezető nyújt, a 459-2226-os telefonszámon.

**A pályázatok benyújtásának módja:**

 Postai úton, a pályázatnak a Budapest Főváros VIII. kerület Józsefvárosi Önkormányzat Polgármesteri Hivatal címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17-760/2014. , valamint a munkakör megnevezését: közútkezelői és építésügyi hatósági ügyintéző.

**vagy**

 Elektronikus úton Jegyzői Kabinet Személyügyi Iroda részére a szemelyugy@jozsefvaros.hu E-mail címen keresztül

**vagy**

 Személyesen: Jegyzői Kabinet Személyügyi Iroda, Budapest, 1082 Budapest, Baross utca 63-67. 1. 116.

**A pályázati eljárás, a pályázat elbírálásának módja, rendje:**

A pályázatokról az előkészítő bizottság által felállított rangsor figyelembevételével a jegyző a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2014. december 31.

**A munkáltatóval kapcsolatos egyéb lényeges információ:**

A közszolgálati jogviszony 6 hónap próbaidő kikötésével jön létre.